Case ID: 1130559
Sentence 22: Halbuki, mübahisə mövzusu çoxsaylı insanların əmək müqaviləsi bağlanmadan işə cəlb olunmaları ilə bağlı olduğundan işə baxan məhkəmə bu sahədə səlahiyyətli dövlət orqanı kimi X4 işdə iştirak etməyə cəlb etməli, bu məsələlərin həmin təşkilatda araşdırılıbaraşdırılmadığını, eləcə də Akif Rəhimovun və Rəna adlı şəxsin cavabdeh ASC-də işləyibişləmədiklərini Müfəttişlik vasitəsilə öyrənməli, həmin məsələlərin məhz həmin təşkilat tərəfindən araşdırılıb məhkəməyə məlumat verilməsini təmin etməli idi. Eləcə də, cavabdehin istinad etdiyi “xxxx” MMC müstəqil tələb irəli sürməyən üçüncü şəxs kimi işdə iştirak etməyə cəlb olunmaqla onunla cavabdeh arasında həqiqətən də podrat müqaviləsi bağlanıb-bağlanmaması, həmin şirkət tərəfindən iddia tələbində göstərilən tikililərdə hər hansı təmir-tikinti işləri aparılıb-aparılmadığı, aparılmışdırsa görülən işlərin dəyərinin hansı formada – nəqd, yoxsa köçürmə (hesablaşma hesabı) qaydasında ödənilməsi müəyyən edilməli idi. Məhkəmə kollegiyası hesab edir ki, sübutetmə vəzifəsinin tərəflər arasında bölüşdürülməsi və hər bir tərəfin öz tələb və etirazlarının əsası kimi istinad etdiyi halları özlərinin sübut etməli olmalarına dair Azərbaycan Respublikası MPM-nin 77.1-ci maddəsinin mövcudluğu zəruri sübutları müstəqil əldə etmək imkanı olmayan tərəfi Azərbaycan Respublikası MPM-nin 78.2-ci maddəsinin tələbinə müvafiq olaraq sübutların tələb olunması ilə bağlı məhkəməyə müraciət etmək hüququndan məhrum etmir.